Α.Σ. Ιωνικός Ιωνίας

Ο Αθλητικός Σύλλογος Ιωνικός Ιωνίας, γνωστός και ως Ιωνικός Διαβατών, είναι ελληνικό αθλητικό σωματείο που δραστηριοποιείται στην Ιωνία, στο Νομό Θεσσαλονίκης. Επίσημο έτος ίδρυσής του είναι το 1985 και αγωνίζεται με χρώματα το μαύρο και το λευκό. Διατηρεί τμήματα ποδόσφαιρου καθώς και καλαθοσφαίρισης και πετοσφαίρισης ανδρών και γυναικών.

 Ο Αθλητικός Σύλλογος Ιωνικός Ιωνίας ιδρύθηκε το 1985 και προήλθε από τη συγχώνευση του Αετού Διαβατών (1958) και του Μαγνησιακού Νέας Μαγνησίας (1970). Αρχικά, διατηρούσε μόνο το ποδοσφαιρικό τμήμα, ωστόσο η συγχώνευση έδωσε νέα ώθηση και οντότητα στο χώρο του αθλητισμού και είχε ως αποτέλεσμα τη ραγδαία αύξηση των αθλητών και των τμημάτων του. Το τμήμα ποδοσφαίρου υπήρξε το πρώτο τμήμα του Α.Σ. Ιωνικός Ιωνίας με την ίδρυσή του το 1985 και σήμερα λειτουργεί τμήματα όλων των ηλικιακών ομάδων. Την αγωνιστική περίοδο 2005-06 ο Ιωνικός Ιωνίας έφτασε για πρώτη φορά στην ιστορία του στον τελικό του Κυπέλλου ΕΠΣΜ, γνωρίζοντας όμως την ήττα με 1-0 στην παράταση από τον Φοίνικα Πολίχνης στο γήπεδο «Κλεάνθης Βικελίδης». Την αγωνιστική περίοδο 2011-12 υποβιβάστηκε από την Α1 στην Α΄ Κατηγορία ΕΠΣΜ. Την αγωνιστική περίοδο 2018-19 αναδείχθηκε πρωταθλητής στον 1ο όμιλο της Α΄ Κατηγορίας, κερδίζοντας την επάνοδο στην Α1. Την αγωνιστική περίοδο 2021-22 αναδείχθηκε κυπελλούχος ΕΠΣΜ για πρώτη φορά στην ιστορία του. Πιο συγκεκριμένα απέκλεισε κατά σειρά τους Αστέρα Αμπελοκήπων (2-4), Α.Ε. Αμπελοκήπων (0-3), Μ.Α.Σ. Αγχιάλου (5-0), Κεραυνό Ωραιοκάστρου (0-1), Ελευθεριακό (2-3), Δόξα Πενταλόφου (1-0) και την Αναγέννηση Επανομής (0-0, 4-0) και προκρίθηκε στον τελικό, όπου στη δεύτερη συμμετοχή του, επικράτησε με 4-0 του Ορφέα Σουρωτής στο Καυτανζόγλειο Στάδιο και κατέκτησε το Κύπελλο ΕΠΣΜ και το δικαίωμα συμμετοχής στο Κύπελλο Ελλάδας της επόμενης περιόδου. Κατά την τρέχουσα αγωνιστική περίοδο, 2022-23, αγωνίζεται στην Α1 ΕΠΣΜ, καθώς και στο Κύπελλο Ελλάδας για πρώτη φορά στην ιστορία του. Στον πρώτο αγώνα της ιστορίας του στο θεσμό του Κυπέλλου Ελλάδας επικράτησε με 0-4 της Α.Ε. Καλαμπακίου στη Δράμα και προκρίθηκε στη 2η φάση.Καθήκοντα προπονητή ασκεί ο Εμιλιάνο Χαλιλάι. Κατά την αγωνιστική περίοδο 2006-07 ο σύλλογος της Ιωνίας αναδείχθηκε Πρωταθλητής της Α' Κατηγορίας Ανδρών της Ε.ΚΑ.Σ.Θ., λαμβάνοντας παράλληλα το δικαίωμα συμμετοχής στις εθνικές κατηγορίες.Την περίοδο 2007-08 διαγωνίστηκε στο Β' Όμιλο Βορρά της Γ' Εθνικής Κατηγορίας τερματίζοντας στην 9η θέση της βαθμολογίας. Την επόμενη χρονιά, 2008-09, στην ίδια κατηγορία, ολοκλήρωσε τις αγωνιστικές του υποχρεώσεις στην 7η θέση, ενώ τη χρονιά 2009-10 βρέθηκε στη 10η θέση της τελικής κατάταξης. Έπειτα, το τέλος της περιόδου 2010-11 βρήκε την ομάδα στην 6η θέση του βαθμολογικού πίνακα.Χρονιά σταθμός στην ιστορίας του Ιωνικού υπήρξε εν τέλει η περίοδος 2011-12, οπότε και κατέλαβε την κορυφή της τελικής βαθμολογικής κατάταξης με 19 νίκες και 3 ήττες συγκομιδη. Σαν αποτέλεσμα ανήλθε στη Β' Εθνική για την περίοδο 2012-13 για να λάβει μέρος στο Πρωτάθλημα του Ομίλου Βορρά. Έχοντας συλλέξει 6 νίκες και 18 ήττες, δεν κατάφερε να παγιώσει τη θέση του, εφόσον κατατάγη 12ος και υποβιβάστηκε ξανά στη Γ' Εθνική.2013-14, ο Α.Σ. Ιωνικός Ιωνίας διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 15 νίκες και 9 ήττες, κατέλαβε την 5η θέση της τελικής βαθμολογίας παραμένοντας χωρίς προβλήματα στην κατηγορία.Έδρα του συλλόγου είναι το Κλειστό Γυμναστήριο Διαβατών. Πρόεδρος του διοικητικού συμβουλίου είναι ο Θανάσης Ρίβας, ενώ καθήκοντα πρώτου προπονητή διατηρεί από το Μάιο του 2014 ο Γιώργος Καραμουσαλίδης. Το ρόστερ του Ιωνικού Ιωνίας για την αγωνιστική περίοδο 2013-14 συνέθεσαν οι παρακάτω αθλητές: Κατά την τρέχουσα αγωνιστική περίοδο, 2017-18 Ο Α.Σ. Ιωνικός Ιωνίας διαγωνίσθηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης αλλά έπεσε κατηγορία Α' Τοπικό. Ο σύλλογος διαθέτει ενεργό τμήμα Πετοσφάιρισης Γυναικών και Ανδρών. Τμηματα Μίνι, Παγκορασίδων, Κορασίδων, Νεανίδων, Γυναικών, Παμπαίδων, Παίδων, Εφήβων, Ανδρικό. Α.Σ. Ιωνικός Διαβατών, επίσημος λογαριασμός στο Facebook.